Насрадин у бостану
Пролазио Настрадин хоџа крај бостанџијина бостана. Запеле му лијепе диње и карпузе за очи, па не мого срцу одолити, прескочи плот па их стане у торбетину трпати. Ал' ето ти бостанџије: - Море, хоџо, шта радиш у мом бостану? Настрадин, како прихватио дињу да ју утргне, окаменио се крај ње и избуљио очи у бостанџију: - Море, бостанџијо, витар ме донио. - Ако те је витар донио, што држиш дињу у ручи? - пита бостанџија. - Држим се да ме даље не однесе, - вели хоџа. - Ма кад се држиш да те даље не однесе, зашто их трпаш у торбу? - пита опет бостанџија. - Бели, ни сам не знам што то од страха радим - доклопи хоџа.

Народне шаљиве приче